< Linux

MX Linux

Szerző: Sallai András

Copyright © Sallai András, 2018

CC Attribution-Share Alike 4.0 International

Web: http://szit.hu

Az MX Linuxról

Az antiX és a MEPIS Linuxokból kialakított rendszer, ahol a legjobb, leghatékonyabb eszközök kialakítására törekedtek. Közepes súlyú operációs rendszer, elegáns, egyszerű asztali környezettel, nagy stabilitással, jó teljesítménnyel.

Beszerzés

Az MX Linux webhelye:

https://mxlinux.org/

Telepítés

A telepítő indítása előtt még boot menedzserben beállítható a választott nyelv. Csak nyomjuk meg az F2 billentyűt.

A telepítő egy Live rendszerrel indul. Az asztalon találunk egy linket, amellyel elindíthatjuk a telepítőt.

A telepítő a particionáláshoz a Gparted grafikus programot kínálja fel.

GRUB2

Egyszerű beállítások helye:

/etc/default/grub

Részletes beállítások helye:

/etc/grub.d

Memóriatesztek:

/etc/grub.d/20_memtest86+

A memóriatesztek tiltása:

chmod -x /etc/grub.d/20_memtest86+
update-grub

Grafikus felületen alapértelmezetten telepítve van a Grub Customizer.

sudo

Alapértelmezetten a telepítéskor felvett felhasználó bekerül a sudo nevű csoportba. Ezért ő mindent megtehet.

Ha szeretnénk ezen változtatni akkor használjuk a gpasswd parancsot. Tegyük fel, hogy egy administrator nevű felhasználónak szeretnénk sudo jogot adni, a janos felhasználótól elvenni:

gpasswd -d janos sudo
gpasswd -a adminsitrator sudo

Scriptek indítása boot időben

Az MX Linux még megőrizte az /etc könyvtárban a rc.local állományt, amelyben tetszőleges programok, scriptek indíthatók.

/etc/rc.local

Csomagkezelés

Az MX Linux saját tárolókból, az antiX és a Debian tárolókból telepít csomagokat.

A telepítés szintaxisa:

apt install <csomagnév>

Csomag eltávolítása:

apt remove <csomagnév>

Csomag és konfiguráció eltávolítása:

apt purge <csomagnév>

GUI csomagkezelő: Synaptic

Automatikus bejelentkezés

Az automatikus bejelentkezés a következő helyen állítható:

/etc/lightdm/lightdm.conf

Keressük meg a következő sort:

#autologin-user=janos

Vegyük ki a megjegyzés jelet (#), majd állítsuk be a kívánt felhasználót:

autologin-user=bela

Docky

A Docky dokkoló segítségével látványos felületté alakítható.

apt install docky

A Docky a képernyő alján megjelenít egy dokkoló sávot, ahol indítható programokat, vagy kisalkalmazásokat helyezhetünk el. Mivel a képernyő alján jelenik meg nem szerencsés olyan ablakkezelővel használni, ahol egy panel alulra van beállítva, mert egymást fogják takarni. Az MX Linux XFCE felületével szerencsénk van, mivel alapértelmezetten baloldalon van a panel.

A Docky saját ikonja egy nagy horgon, ami meg is jelenik a dokkoló sávon, az első helyen. Ha kattintunk rá a Docky beállító ablakát kapjuk, ahol beállítható a bejelentkezés utáni automatikus indítás.

Az Xfce4 oldalsó menüjéből egyszerűen, egérrel ráhúzgálhatjuk az indítani kívánt programok indítóikonjait.

Cairo-dock

A Dockyhoz hasonló dokkoló program.

Conky

A Conky téma menedzserével válogathatunk az előre beállított jobbnál jobb témák között. A menedzser indítása:

Kellékek → Conky Manager